cyanic-selkie/wikianc huggingface dataset:
মাধ্যমিক ও উচ্চ মাধ্যমিক শিক্ষা বোর্ড, রাজশাহী
মাধ্যমিক ও উচ্চ মাধ্যমিক শিক্ষা বোর্ড, রাজশাহী বাংলাদেশের রাজশাহী বিভাগের মাধ্যমিক ও উচ্চ-মাধ্যমিক পর্যায়ের শিক্ষা-প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এটি ১৯৬১ সালে প্রতিষ্ঠিত। প্রতিষ্ঠালগ্নে উত্তর ও দক্ষিণবঙ্গ রাজশাহী শিক্ষা বোর্ডের কর্মপরিধির অন্তর্ভূক্ত ছিল। কিন্তু ১৯৬৩ সালে যশোর শিক্ষা বোর্ড প্রতিষ্ঠিত হওয়ার পর এর আয়তন কিছুটা কমে যায়। তথাপি বৃহত্তর রাজশাহী, পাবনা, বগুড়া, রংপুর ও দিনাজপুর জেলা সমূহের মাধ্যমিক ও উচ্চ মাধ্যমিক শিক্ষা ব্যবস্থাপনা রাজশাহী শিক্ষা বোর্ডের অধীনে পরিচালিত হয়। ২০০৭ সালে দিনাজপুর শিক্ষা বোর্ড প্রতিষ্ঠিত হওয়ার অব্যবহিত পূর্ব পর্যন্ত দেশের সর্ববৃহৎ শিক্ষা বোর্ডের দায়িত্ব পালন করে আসছিল রাজশাহী শিক্ষা বোর্ড।
গঠন এবং ইতিহাস
বোর্ডের অর্ডিন্যান্স অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের (XVII of 1977) সপ্তদশ সংশোধনী দ্বারা দ্বায়িত্বপ্রাপ্ত। বর্তমানে এই বোর্ড-এর অন্তর্গত রয়েছে রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর ও নওগাঁ জেলার শিক্ষাপ্রতিষ্ঠান।
চাকমা বিদ্রোহ
চাকমা বিদ্রোহ বা কার্পাস বিদ্রোহ হচ্ছে ইংরেজদের শোষণের বিরুদ্ধে পার্বত্য অঞ্চলে বসবাসকারী চাকমা জাতিগোষ্ঠীর বিদ্রোহ। ১৭৭৬ থেকে ১৭৮৭ সালের মধ্যে চারবার ভিন্ন নেতৃতে এই বিদ্রোহ সংগঠিত হয়।মূলত পার্বত্য চট্টগ্রাম বিভাগের চাকমা গোষ্ঠী তাদের উপর ইংরেজদের নানাবিধ শোষণের প্রতিবাদে ১৭৭৬ সালের মাঝামাঝি সময় প্রথমবার বিদ্রোহ ঘোষণা করে। এর পর পর্যায়ক্রমে আরও তিনটি বিদ্রোহ সংগঠিত হয়।
পটভূমি
মুঘল শাসনামলে চাকমা সম্প্রদায় কর হিসেবে তুলা দিয়ে অন্যান্য জনগোষ্ঠীর কাছ থেকে বিভিন্ন পণ্য সংগ্রহের অধিকার পায়।ইংরেজরা ক্ষমতায় আসার পর পার্বত্য জনপদে অধিক টাকার বিনিময়ে বাইরের লোকদের কাছে কার্পাস কর আদায়ের চুক্তি করে ইজারা দিতে থাকে। এই ইজারাদাররা চাকমাদের কাছ থেকে আগের তুলনায় অনেক বেশি তুলা রাজস্ব হিসেবে আদায় করত এবং চুক্তি অনুযায়ী নির্দিষ্ট পরিমাণ তুলা শাসকদের কাছে জমা দিয়ে বাকি তুলা আত্মসাৎ করতে থাকে। ফলে চাকমাদের জীবিকা নির্বাহ কঠিন হয়ে পড়ে। এমন পরিস্থিতিতে ১৭৭৬ সালে চাকমা দলপতি রাজা শের দৌলত ও তাঁর সেনাপতি রামু খাঁর নেতৃতে প্রথমবার চাকমা বিদ্রোহ সংঘটিত হয়। ১৭৮২ ও ১৭৮৪ সালে রামু খাঁর পুত্র জানবকস খাঁর নেতৃত্বে আরও দুটি বিদ্রোহ হয়। সর্বশেষ ১৭৮৭ সালে আরেকটি বিদ্রোহ দ্বিতীয় শের দৌলত খাঁর নেতৃত্বে ঘটে।
আওরঙ্গজেব মসজিদ
আওরঙ্গজেব মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা।
ইতিহাস
মুঘল সাম্রাজ্যের শেষ সম্রাট আওরঙ্গজেব (বাদশা আলমগীর) এর রাজদরবারে জমিদার শেখ মুহাম্মদ হানিফ নামে অত্যন্ত জ্ঞানী একজন মুহাদ্দিস ছিলেন। তিনি সম্রাট আওরঙ্গজেবের দরবারে হাদিস বর্ণনা করতেন ও ধর্মীয় দায়িত্ব পালন করতেন। দীর্ঘকাল দক্ষতার সাথে কাজ করার ফলে নবাব তার জ্ঞানের প্রতি অত্যন্ত খুশি হয়ে শেখ মুহাম্মদ হানিফকে ৬২ মৌজার জাইগির দান করেন। ধারণা করা হয়, তিনি ১৬৬৫ সালে দিল্লী হতে পূর্বে বঙ্গের এ  ময়মনসিংহের এ অঞ্চলে এসে উক্ত জাইগির এর জমিদারী প্রতিষ্ঠা করেন। এর কিছু সময় পর ১৬৬৯ সালে জমিদার শেখ মুহাম্মদ হানিফের হাত ধরেই এ মসজিদের ভিত্তি প্রস্তর স্থাপন হয় বলে জানা যায়। জমিদার শেখ মুহাম্মদ হানিফ দিল্লী থেকে তাঁর পরিবারসহ এখানে অর্থাৎ শালংকা গ্রামে এসে প্রসাদ নির্মাণ করেন। যা বর্তমানে কিশোরগঞ্জ জেলার পাকুন্দিয়া উপজেলার শালংকা নামে গ্রামে অবস্থিত। ৬২ মৌজার জমিদারীতে প্রাসাদ, ঘোড়শাল, গোলাকৃতি অন্দরমহল পুকুর, দরবার ঘর, বিশাল প্রাচীর সহ ফটক উলেকযোগ্য ছিল, যা কালের আবর্তে বিলিন হয়ে যায়। এছাড়া বিচার-সালিশ, খাজনা আদায়, নিজস্ব বাহিনী সহ ব্যাপক জৌলুস ছিল।
১৯০৯ সালে তখনকার ব্রিটিশ সরকারের প্রত্নতত্ত্ব অধিদপ্তর এই মসজিদকে সংরক্ষিত পুরাকীর্তি হিসেবে তালিকাভুক্ত করে।
অবকাঠামো
মুঘল স্থাপত্যকলায় তৈরি বর্গাকার আকৃতির মসজিদটির প্রধান ফটকে ছিল কালোপাথরে লেখা আরবী ফার্সি ভাষার কিছু বাণী। এটি এক গম্বুজ বিশিষ্ট একটি মসজিদ। চতুর্ভূজাকৃতির এ মসজিদের চার কোণায় বৃহদাকৃতির অষ্টভুজ বিশিষ্ট চারটি পিলারের মাধ্যমে একখন্ড উঁচু জমির উপর মসজিদটি নির্মিত। গম্বুজের চারপাশে রয়েছে চমৎকার কারুকার্য এবং পদ্মপাপড়ির ন্যায় গঠনশৈলী। যা মুঘল স্থাপত্যকলার সাদৃশ্য বহন করে। আবার মসজিদটির গম্বুজটির উপরের অংশ উল্টানো পদ্মফুলের ন্যায়। যা প্রমাণ করে এটি মুঘল স্থাপত্যকলার আদলে তৈরি। এছাড়াও পিলারের উপরে চারকোণায় চারটি কলস ছিল। মসজিদটির দেয়ালে লতাপতা ও ফুলের ন্যায় চমৎকার কারুকার্যে তার নৈপুণ্য ফুটিয়ে তোলা হয়েছে। মসজিদের পূর্ব পাশের দেয়ালে তিনটি প্রবেশপথ রয়েছে যার মধ্যে মাঝের অর্থাৎ কেন্দ্রীয় প্রবেশপথটি অপেক্ষাকৃত বড় আকৃতির। প্রবেশদ্বারের উপরে শ্বেতপাথরে বিষ্ময়কর দোয়া খোদাই করে লিখা রয়েছে। এছাড়াও উত্তর ও দক্ষিণ দেয়ালে একটি করে মোট দুটি প্রবেশপথ রয়েছে। আওরঙ্গজেব মসজিদটি এক গম্বুজ বিশিষ্ট।
মসজিদটির পাশে রয়েছে জমিদার শেখ মুহাম্মদ হানিফের কবর। তবে তার চিহ্ন কলের আবর্তে বিলিন হয়ে যায়। এবং ধ্বংসপ্রাপ্ত জমিদার বাড়িটি কালের আবর্তে পরপর দু বার ভূমিকম্পে ও পরবর্তিতে বিলিন হয়ে যায়। তবে এক গম্বুজবিশিষ্ট মসজিদটি ফাটল সহ নামাজের অনুপযোগী হলেও এখনো জৌলুস ধরে রেখে দাঁড়িয়ে আছে।
আর জমিদার শেখ মুহাম্মদ হানিফের উত্তরসূরীরা এখনো এ গ্রামে বসবাসরত আছেন।
লালন ব্যান্ড
লালন বাংলাদেশের একটি ব্যান্ড যা ২০০১ সালে প্রতিষ্ঠিত হয়। সোলস ব্যান্ডকে তাদের আদর্শ হিসেবে মনে করেন তারা। ব্যান্ডের ভোকাল সুমি তালিম নিয়েছেন শাস্ত্রীয় সঙ্গীত আলী আহমেদ আর নাসির হায়দারের কাছে। অসীম দেবনাথ তাকে লালন সাঁই সম্পর্কে জানতে উৎসাহী করে তোলেন। সুমি বলেন, “অসীম স্যারের কাছে সাঁইজির গানের বেশি সংগ্রহ ছিল না বলে আমি গিয়েছি সুফী মন্ডলের কাছে। তার কাছে তালিম নিয়েছি লালন গীতি।”
গেজেতা টেলিগ্রাফ
ইতিহাস এবং প্রোফাইল
এটি ২০০৫ সালে প্রতিষ্ঠিত হয়েছিল। কাগজটি তিরানা ভিত্তিক।
সিদি বউ আবিদ মসজিদ
সিদি বউ আবিদ মসজিদ হল মরক্কোর একটি মসজিদ। এটি ১৯১৭ সালে নির্মিত হয়েছিল এবং পলিক্রোম টাইলস দ্বারা সজ্জিত।
গুন্টার গ্রাস
থাম্ব|ডানজিগে গ্রাসের শৈশব বাড়ি (বর্তমানে গডাস্ক, পোল্যান্ড) গুন্টার ভিলহেলম গ্রাস (অক্টোবর ১৬, ১৯২৭ – ১৩ এপ্রিল, ২০১৫) ছিলেন সাহিত্যে নোবেল পুরস্কার বিজয়ী জার্মান সাহিত্যিক, কবি, নাট্যকার, ভাস্কর এবং গ্রাফিক ডিজাইনার।   গ্রাস ছিলেন কাশুবিয়ান আদিবাসী।
গ্রাস দুই বিশ্বযুদ্ধের মধ্যবর্তী সময়ে মুক্ত শহর ডানজিগে (বর্তমান দানস্ক, পোল্যান্ড) জন্মগ্রহণ করেন। মে ১৯৪৫ সালে, ভাপেন এসএস-এ কিশোর সৈনিক হিসেবে সংক্ষিপ্ত পরিষেবা প্রদানের পর, মার্কিন বাহিনী কর্তৃক তাকে বন্দি করে নিয়ে যাওয়া হয় এবং এপ্রিল ১৯৪৬ সালে তিনি মুক্তি পান। একজন স্টোনম্যাসন এবং ভাস্কর হিসাবে প্রশিক্ষণপ্রাপ্তির পর, তিনি ১৯৫০-এর দশকে লেখালেখি শুরু করেন। তার কথাসাহিত্যে ঘন-ঘন তার শৈশবের ড্যান্জিং শহরের উল্লেখ রয়েছে।
গ্রাস তার প্রথম উপন্যাস দ্য টিন ড্রাম (১৯৫৯)-এর জন্য পরিচিত হয়, যা একটি ইউরোপীয় জাদু বাস্তবতার অন্যতম শ্রেষ্ঠ লেখনী এবং দানজিগ ত্রয়ীর প্রথম অংশ যাতে ক্যাট এ্যন্ড মাউস, ও ডগ ইয়ার্স অর্ন্তভূক্ত রয়েছে। তার লেখা সবসময় বামপন্থী রাজনৈতিক লেখা হিসেবে ধরা হয়ে থাকে এবং তিনি সোশ্যাল ডেমোক্রেটিক পার্টি অফ জার্মানির একজন সক্রিয় সমর্থনকারী। দ্য টিন ড্রাম উপন্যাসটি নিয়ে একই নামের চলচ্চিত্র নির্মাণ করা হয়েছে যা ১৯৭৯ সালে পাম ডি’অর এবং সেরা বিদেশী ভাষার চলচ্চিত্রের জন্য একাডেমি পুরস্কার অর্জন করে। সুয়েডীয় একাডেমি ১৯৯৯ সালে তাকে সাহিত্যে নোবেল পুরস্কার প্রদান করে।
মৃত্যু
গ্রাস ১৩ এপ্রিল ২০১৫ সালে লুবেক শহরে ৮৭ বছর বয়সে ফুসফুসের সংক্রমণ জনিত কারণে মৃত্যু বরণ করেন।
কোটেকরা
কোটেকরা (Kotekara) ভারতের কর্ণাটক রাজ্যের দক্ষিণ কন্নড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কোতেকারা শহরের জনসংখ্যা হল ১৪,৩২৩ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে কোতেকারা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
খালেকদাদ চৌধুরী
খালেকদাদ চৌধুরী (২ ফেব্রুয়ারি ১৯০৭ - ১৬ অক্টোবর ১৯৮৫) একজন খ্যাতিমান বাংলাদেশী প্রাবন্ধিক, গল্পকার, নাট্যকার, ঔপন্যাসিক। এছাড়া তিনি ছিলেন লোকসাহিত্যের সংগ্রাহক, পত্রিকার সম্পাদক এবং একজন রাজনীতিবিদ। সাহিত্যে অবদানের জন্য বাংলাদেশ সরকার ২০১৮ সালে তাঁকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করে।
প্রাথমিক জীবন
খালেকদাদ চৌধুরী ১৯০৭ সালের ২ ফেব্রুয়ারি নেত্রকোণা জেলার মদন উপজেলার চানগাঁও গ্রামে তার নানার বাড়িতে জন্মগ্রহণ করেন। তার গ্রামের বাড়ি নেত্রকোণা জেলার আটপাড়া উপজেলার সোনাজোড় গ্রামে। তার পিতার নাম নওয়াব আলী চৌধুরী এবং মাতা নজমুননেছা চৌধুরী। তার পারিবারিক ইতিহাস থেকে জানা যায়, বারভূঁঞা আমলের অন্যতম বংশাতিবংশ তারা। নবাব সিরাজউদ্দৌলার আমলে কোম্পানি যুদ্ধে পরাজিত হয়ে তাদের পূর্ব-পুরুষ ঢাকার গাজীপুর অঞ্চলে আশ্রয় নিয়েছিল। পরবর্তিতে তাদেরই অধস্তন পুরুষ গাজী লস্কর ও গাজী আসকর নামে দুই ভাই আলাপসিং পরগনায় চলে আসেন এবং সেখানেই বসতি স্থাপন করেন। ছোটভাই গাজী আসকর নেত্রকোণা অঞ্চলের আটপাড়া থানায় সোনাজোড় গ্রামে স্থায়িভাবে বসতি গড়ে তোলেন।
খালেকদাদ চৌধুরী এই গাজী আসকরেরই অধস্তন পঞ্চম পুরুষ। পিতামাতার আট ছেলে ও দুই মেয়ের মধ্যে খালেকদাদ চৌধুরী ছিলেন সবার বড়। ১৯১১ সালে নাজিরগঞ্জ প্রাথমিক বিদ্যালয়ে প্রথম শ্রেণীতে ভর্তি হয়ে খালেকদাদ চৌধুরীর শিক্ষাজীবন শুরু করেন। ১৯১৬ সালে মদন উপজেলার জাহাঙ্গীরপুর স্কুলে ষষ্ঠ শ্রেণীতে ভর্তি হন। এর পরের বছর তিনি জেলা শহরের ঐতিহ্যবাহী শিক্ষাপ্রতিষ্ঠান দত্ত হাইস্কুলে ভর্তি হন। এই স্কুল থেকেই ১৯২৪ সালে প্রথম বিভাগে ম্যাট্রিক পাস করে উচ্চশিক্ষার জন্য কলকাতায় লর্ড রিপন কলেজে ভর্তি হন। পরে কলকাতারই ইসলামিয়া কলেজে ইংরেজি বিভাগে স্নাতক (সম্মান) শ্রেণীতে ভর্তি হন। ১৯২৭ সালে অক্টোবর মাসে খালাতো বোন হামিদা চৌধুরীকে বিয়ে করে সংসারজীবন শুরু করেন।
কর্মজীবন
বিয়ের মাত্র চার দিন পর বাবা নওয়াব আলী চৌধুরীর মৃত্যু হলে সংসারের সব দায়-দায়িত্ব তাকে নিতে হয়। সংসারের প্রয়োজনে লেখাপড়া শেষ না করেই নেত্রকোণা চলে আসেন তিনি। ১৯২৯ সালে কলকাতা মিডল্যান্ড ব্যাংকের নেত্রকোণা শাখায় সুপারভাইজার হিসেবে কর্মজীবন শুরু করেন। পরবর্তীতে ১৯৩০ সালে ব্যাংকের চাকরি ছেড়ে দিয়ে কলকাতা করপোরেশনের একটি বিদ্যালয়ে সহকারী শিক্ষক হিসেবে যোগ দেন। ১৯৪৪ সালে তিনি জনসংযোগ কর্মকর্তা হিসাবে সরকারী চাকরিতে যোগ দেন। ১৯৬১ সাল পর্যন্ত নেত্রকোণা সুনামগঞ্জ ও সিলেটে তিনি দায়িত্ব পালন করেন। তিনি দীর্ঘদিন আদর্শ শিশুকিশোর সংগঠন নেত্রকোণা মধুমাছি কঁচি-কাঁচার মেলার পরিচালক ও আর্তমানবতার সেবায় নিয়োজিত রেড ক্রিসেন্ট সোসাইটির সাধারণ সম্পাদকের দ্বায়িত্ব পালন করেন। তিনি নেত্রকোণায় সাধারণ গ্রন্থাগার প্রতিষ্ঠা করেন। এ ছাড়া তিনি মুক্তিযুদ্ধের অন্যতম সংগঠকের ভূমিকা পালন করেন।
সাহিত্যিক জীবন
ব্যাংকে কর্মরত অবস্থায় তিনি লেখালেখি শুরু করেন। আস্তে আস্তে ব্যাংকের কাজের চেয়ে লেখালেখিতেই তিনি বেশি আনন্দ অনুভব করেন। তার প্রথম কবিতা ছাপা হয় বিকাশ নামের একটি পত্রিয়ায়, যা প্রকাশিত হতো কলকাতা থেকে এবং এর সম্পাদক ছিলেন কবি বন্দে আলী মিয়া। কবি আব্দুল কাদির ও আবুল কালাম শামসুদ্দিনের অনুপ্রেরণায় তার লেখালেখি আরও গতি পায়। স্কুলে শিক্ষকতা করার সময় বাড়তি আয়ের জন্য আবুল মনসুর আহম্মদ সম্পাদিত দৈনিক কৃষক-এর কিশোর সাহিত্যপাতা ‘চাঁদের হাট’ শাহাদাত চৌধুরী ছদ্মনামে পরিচালনা করেন। তখন সবার কাছেই তিনি "মামা" নামে পরিচিত ছিলেন। ১৯৪১ খ্রীস্টাব্দে তিনি কাজী নজরুল ইসলামের সান্নিধ্যে আসার সুযোগ পান। তিনি নজরুলের সাহিত্য আড্ডাগুলোয় নিয়মিত যোগ দিতেন। নজরুল সম্পাদিত দৈনিক নবযুগ-এ তিনি সাহিত্য সম্পাদকের দায়িত্ব পালনের পাশাপাশি "আগুনের ফুলকি" নামে কিশোর পাতা "আতশবাজ" ছদ্মনামে পরিচালনা করেন। মাসিক সওগাত, মাসিক মোহাম্মদী, মাহে নও, দিলরুবা, যুগবাণী, সচিত্র সন্ধানী, পাকিস্তান খবর, প্রতিধ্বনি প্রভৃতি সাহিত্যপত্রে তিনি নিয়মিত লিছেন। তিনি নেত্রকোণা থেকে প্রকাশিত পাক্ষিক উত্তর আকাশ ও সাহিত্য সাময়িকী সৃজনী সম্পাদনা ও নিয়মিত প্রকাশ করে তখনকার নবীন লেখকদের উত্সাহিত করেন। নির্মলেন্দু গুণ, রফিক আজাদ, জীবন চৌধুরী, শান্তিময় বিশ্বাস, হেলাল হাফিজের মতো আরও অনেকেই তখন উত্তর আকাশ ও সৃজনী সাহিত্যপত্রিকায় লিখতেন।
জীবনাবসান
১৯৮৫ খ্রীস্টাব্দের ১৬ অক্টোবর ৭৮ বছর বয়সে এই বরেণ্য সাহিত্যিকের জীবনাবসান ঘটে। তার মৃত্যুর পর প্রাবন্ধিক আবু জাফর শামসুদ্দিন এক নিবন্ধে লিখেন, "... সেকালের তরুণ মুসলিম সমাজে কাজী নজরুল ইসলাম ছিলেন পূর্ণিমার চাঁদ। তাঁকে ঘিরে অসংখ্য তারকা জ্বলছিল, যার যতটুকু ক্ষমতা সেই মতো আলো বিকিরণ করছিল। একে একে সবাই বিদায় নিচ্ছেন। খালেকদাদ চৌধুরীর পরলোক গমনের সঙ্গে সঙ্গে শেষ তারকাটি খসে পড়লো।’ তার শেষ রচনা একটি ছোটগল্প যার শিরোনাম "আবর্ত"।
স্বীকৃতি
১৯৮৩ খ্রীস্টাব্দে খালেকদাদ চৌধুরীকে বাংলা একাডেমী সাহিত্য পুরস্কার দেওয়া হয়। নির্মলেন্দু গুণ লিখেছেন, " ... আমি এক কথায় বলতে পারি, তিনি, খালেকদাদ চৌধুরী আমাদের নেত্রকোণার দর্পণ। তাঁর উদার নেত্রের কোণায় ছায়া ফেলেছিল এই অঞ্চলের সংগ্রামী মানুষ। তিনি সেইসব মানুষের সংগ্রামের চিত্র এঁকেছেন সাফল্যের সঙ্গে তাঁর উপন্যাসে, গল্পে। সেকথা আমরা তাঁর রচনা থেকে জানি। কিন্তু নেত্রকোণার মতো আর্য-অগম্য একটি মফস্বল গ্রামে জন্মগ্রহণ করে, তিনি কীভাবে বিভাগপূর্ব কলকাতার রাজনীতিক-সাংস্কৃতিক-সাহিত্যিক কল্লোলে নিজেকে যুক্ত করেছিলেন, সেখানে তাঁর ভূমিকা কী ছিল তা আমাদের সকলের জানা ছিল না। আমাদের জন্য অত্যন্ত বিশ্বস্ততার সঙ্গে তিনি এঁকেছেন ওই সময়ের রেখাচিত্র। ফলে, নবজাগরণ প্রত্যাশী মুসলমান সমাজের পুরোধা ব্যক্তিত্ব শেরে বাংলা, কবি নজরুল, মাওলানা আকরাম খাঁ, ব্যারিস্টার এস ওয়াজেদ আলী, আবুল কালাম শামসুদ্দীন, আবুল মনসুর আহমদ, কবি আবদুল কাদির, বন্দে আলী মিয়া, কাজী আবদুল ওদুদ, কবি মহীউদ্দীন-এঁরা সবাই খালেকদাদ চৌধুরীর নেত্রকোণায় কিছুটা ভিন্নভাবে ধরা পড়েছেন।"
খালেকদাদ চৌধুরী সাহিত্য পুরস্কার
তার অবদান নতুন প্রজন্মের সামনে তুলে ধরতে এবং স্মৃতি রক্ষায় নেত্রকোণা সাহিত্যসমাজ ১৯৯৭ খ্রীস্টাব্দে খালেকদাদ চৌধুরী সাহিত্য পুরস্কার প্রবর্তন করে। প্রতি বছরই পহেলা ফাল্গুনে দেশবরেণ্য একজন কবি বা সাহিত্যিককে এ পুরস্কার করে। বাংলা সাহিত্যে অসামান্য অবদানের স্বীকৃতিস্বরূপ অধ্যাপক যতীন সরকার, কবি রফিক আজাদ, কথাসাহিত্যিক হুমায়ূন আহমেদ, অধ্যাপক কবীর চৌধুরী, কবি নির্মলেন্দু গুণ, কবি মহাদেব সাহা, নাট্যকার সেলিম আল-দীন, মুহম্মদ জাফর ইকবাল, লেখিকা রাবেয়া খাতুন, কবি হেলাল হাফিজ, সাহিত্যিক বুলবন ওসমান, কবি আবু হাসান শাহরিয়ার, কথা সহিত্যিক আনিসুল হককে খালেকদাদ চৌধুরী সাহিত্য পুরস্কারে ভূষিত করা হয়েছে।
প্রকাশনা
উপন্যাস ,গল্পসংকলন, প্রবন্থ, অনুবাদ, নাটক ইত্যাদি সবমিলিয়ে তার প্রকাশিত গ্রন্থ সংখ্যা ১৫। অনুবাদ গ্রন্থ হচ্ছে,
ইরানে ইসলাম
মুসলিমদের পারস্য বিজয় (৬৪৭-৬৫১) সালে সাসানীয় সাম্রাজ্যের পতন ঘটায় এবং এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। তবে, পূর্ববর্তী ফার্সি সভ্যতার অর্জন হারিয়ে যায়নি, কিন্তু নতুন ইসলামী শাসন ব্যবস্থার দ্বারা এটি ব্যাপকভাবে শোষিত হয়েছে। মঙ্গোল অভিযান এবং ইলখানাত প্রতিষ্ঠার (১৩ শতাব্দীতে এটি প্রতিষ্ঠিত হয়) পর অল্প সময় ছাড়া তখন থেকেই ইসলাম ইরানের রাষ্ট্রীয় ধর্ম। ১৯৭৯ সালের ইসলামী বিপ্লবের পর ইরানে ইসলামিক প্রজাতন্ত্র প্রতিষ্ঠিত হয়।
ইসলামী বিজয়ের আগে, পারস্যরা প্রধানত জরস্ট্রিয়ান ধর্মের অনুসারী ছিলেন; তবে সেখানে বেশ বিশাল ও সমৃদ্ধশালী খৃস্টান এবং ইহুদি সম্প্রদায়ও ছিল, বিশেষ করে সেই সময়ের উত্তর-পশ্চিমাঞ্চল, পশ্চিম ও দক্ষিণ ইরান, বিশেষত ককেশীয় আলবেনিয়া, অশরিতান, ফার্সি আর্মেনিয়া এবং ককেশীয় ইবেরিয়া অঞ্চলের অঞ্চলগুলির মধ্যে। ইসলামের দিকে মানুষের একটি ধীর কিন্তু স্থিতিশীল ঝোঁক জন্মাচ্ছিল। ইরানে ইসলাম প্রচারের প্রাথমিক পর্যায়ে অভিজাত ও শহরের অধিবাসীরা সর্বপ্রথম ইসলাম ধর্মে দীক্ষিত হতে শুরু করে, তবে গ্রামের কৃষক মধ্যবিত্তরা ধীরে ধীরে ইসলাম ধর্মে দীক্ষিত হতে শুরু করে। একাদশ শতাব্দির শেষের দিকে, পারস্যদের অধিকাংশ লোকই ইসলাম ধর্মে দীক্ষিত হন।
ইরানের উত্তর-পশ্চিম, উত্তর-পূর্ব, দক্ষিণ ও দক্ষিণ-পূর্ব অঞ্চলে বসবাসরতদের অধিকাংশ সুন্নিই কুর্দি, লরেস্তানীয় জনগণ (লারস্তান থেকে), তুর্কমেন এবং বালুচ। ইরানের অধিকাংশ শিয়ারা ইসলামের বারো ইমামের অনুসারী।
মুসলিমদের পারস্য বিজয়
তৃতীয় ইয়াজদিগার্দ ৬৫১ সালে এক জেলা থেকে আরেক মার্ভে পালিয়ে যান। ৬৭৪ খ্রিষ্টাব্দে, মুসলমানরা বৃহত্তর খোরাসান জয় করেন (যা আধুনিক ইরানের খোরাসান প্রদেশ এবং বর্তমান আফগানিস্তান, মাওয়ারাননহর অঞ্চলকে অন্তর্ভুক্ত করেছিল)।
জনসংখ্যা
ইরানের মোট জনসংখ্যার প্রায় ৫-১০ শতাংশ মানুষ সুন্নী মুসলমান। লারী জনগোষ্ঠীর (পারস্য অধিবাসী) অধিকাংশ, কুর্দিদের একটি অংশ, প্রায় সকল বেলুচী এবং তুর্কিমেনরা এবং আরব ও আজেরীয়দের কিছু সংখ্যক অধিবাসী সুন্নী মতাবলম্বী।
ডেনিস জোসেফ
ডেনিস জোসেফ (২০ই অক্টোবর ১৯৫৭ - ১০ই মে ২০২১) তিনি ছিলেন একজন ভারতীয় চিত্রনাট্যকার এবং পরিচালক। তিনি তার মালায়ালাম ছবিতে  কাজের জন্যও পরিচিত। তিনি ১৯৮০ এবং ১৯৯০ এর দশকের প্রথমদিকে সক্রিয় ছিলেন। তিনি প্রায়শই পরিচালক জোশী এবং থম্বি কাননথনামের সাথে সহযোগিতা করেছিলেন। তিনি নীরক্কুট্টু (১৯৮৫), রাজাভিন্তে মাকান (১৯৮৬), শ্যামা (১৯৮৬), নয়াদিল্লি (১৯৮৭), নং-২০ মাদ্রাজ মেল (১৯৯০), কোট্টায়াম কুঞ্জাচান (১৯৯০), ইন্দ্রজালাম (১৯৯০), আকাশদূত (১৯৯৩), পলয়ম (১৯৯৪), এবং এফআইআর (১৯৯৯)। তিনি ১৯৮৮ সালে  সেরা শিশু চলচ্চিত্রের জাতীয় চলচ্চিত্র পুরস্কার পান এবং ১৯৮৯ সালে সেরা শিশুদের চলচ্চিত্রের জন্য কেরালার রাজ্য চলচ্চিত্র পুরস্কার অর্জনকারী মনু আঙ্কেল সহ পাঁচটি চলচ্চিত্র পরিচালনা করেছিলেন।
বৈদিক স্তোত্র
বৈদিক স্তোত্র, বেদের মৌখিক ঐতিহ্য (শ্রুতি) বিভিন্ন পথ বা আবৃত্তি বা বৈদিক মন্ত্র উচ্চারণের উপায় নিয়ে গঠিত। বৈদিক মন্ত্রের এধরনের ঐতিহ্যগুলোকে সচরাচর অস্তিত্বের প্রাচীনতম অবিচ্ছিন্ন মৌখিক ঐতিহ্য হিসেবে বিবেচনা করা হয়, বৈদিক গ্রন্থের (সংহিতা) স্থিরকরণ মোটামুটিভাবে হোমারের (প্রাথমিক লৌহযুগের) সময় থেকে সংরক্ষিত।
ইউনেস্কো ৭ নভেম্বর, ২০০৮ সালে বৈদিক স্তুতির এই ঐতিহ্যকে "ওরাল এন্ড ইনট্যানজিবল হেরিটেজ অফ হিউম্যানিটি" এর শ্রেষ্ঠ অবদান হিসেবে ঘোষণা করেছে।
স্বর
বৈদিক মন্ত্রগুলো ৪ টি স্বর ব্যবহার করে – উদাত্ত ( মধ্যস্বর ), অনুদাত্ত (নিম্ন স্বর), স্বরিত (উচ্চ স্বর) এবং দীর্ঘস্বরিত (উচ্চ স্বর প্রসারিত)। এগুলো সাধারণত স্বজ্ঞাত স্বর চিহ্ন দ্বারা চিহ্নিত করা হয় – নিম্ন স্বরের জন্য একটি আন্ডারলাইন, উচ্চ স্বরের জন্য অক্ষরের উপরে একটি ছোট উল্লম্ব রেখা এবং দীর্ঘ স্বরের জন্য দুটি উল্লম্ব রেখা।
পাঠ
বৈদিক পিচ উচ্চারণ সহ পাঠ্য এবং এর উচ্চারণ সম্পূর্ণ এবং নিখুঁতভাবে অন্তস্থ করার অনুমতি দেওয়ার জন্য বিভিন্ন পাঠ বা আবৃত্তি শৈলী তৈরি করা হয়েছে। বেদ পাঠের জন্য ১১ প্রকার পাঠপদ্ধতি তৈরি করা হয়েছিল। এর মধ্যে ৩টিকে প্রকৃতিপাঠ এবং ৮টিকে বিকৃতিপাঠ বলা হয়। সংহিতাপাঠ, পদপাঠ, ক্রমপাঠ এই তিনটি হচ্ছে প্রকৃতিপাঠ। জটা, মালা, শিখা, লেখা, ধ্বজ, দণ্ড, রথ এবং ঘন এই ৮টি হচ্ছে বিকৃতিপাঠ কারণ এতে বিপরিত পদক্রম রয়েছে। বিপরিত পদক্রমের জপ বৈদিক (সংস্কৃত) ভাষায় অর্থ পরিবর্তন করে না।
প্রকৃতিপাঠের মাঝে সংহিতাপাঠ ও পদপাঠ সবচেয়ে গুরুত্বপূর্ণ। এবং বিকৃতিপাঠের মাঝে জটাপাঠ ও দণ্ডপাঠ গুরুত্বপূর্ণ। আর ঘনপাঠের উৎস জটাপাঠ ও দণ্ডপাঠ উভয়ই। এর জন্য ঘনপাঠকে সবচেয়ে কঠিন বলে মনে করা হয়।
শিক্ষার্থীদের ৮টি বিকৃতি পাঠশৈলী শেখানোর আগে শুরুতে সহজ পদ্ধতিতে বেদ মুখস্থ করতে শেখানো হয়। যেমন ক্রমাগত আবৃত্তি (সংহিতাপাঠ), পদের পর পদ আবৃত্তি (পদ পাঠ) যেখানে সন্ধিবিচ্ছেদ করা হয়ে থাকে এবং ক্রমা পাঠ (পদগুলো কখ খগ গঘ-এর অনুরূপ সাজানো হয়।...); ।
যিনি পাঠগুলো আয়ত্ত করেছেন এমন পণ্ডিতকে পাঠিন বলা হয়। এইভাবে, একজন ঘানাপাথিন ঘানার অগ্রসর পর্যায় পর্যন্ত শাস্ত্রের জপ শিখেছেন । ঘনাপাথা বা "বেল" জপের মোডকে বলা হয় কারণ শব্দগুলো একটি ঘণ্টার আকারে সামনে পিছনে পুনরাবৃত্তি হয়। ঘানায় বৈদিক জপের স্বাভাবিকতা বৃদ্ধি করা হয়েছে। জটপাঠে, শব্দগুলোকে একত্রে বেঁধে দেওয়া হয়, তাই কথা বলার জন্য, এবং পিছনে পাঠ করা হয়।
মৌখিক প্রেরণ
প্রাচীন ভারতীয় সংস্কৃতির শাস্ত্রগুলো কোনো প্রকার ব্যতিক্রম ছাড়াই প্রজন্মের পর প্রজন্ম ধরে নির্ভুলভাবে প্রেরণ করা জন্য অসামান্য শ্রম প্রয়োগ করতে হয়েছিল। ভারতের প্রাচীন ঋষিগণ গুরুকুলে তাদের জ্ঞানসমূহ শোনার কৌশল, অন্তস্থ করার কৌশল এবং আবৃত্তির কৌশল তৈরি করেছিল যাকে ‘পাঠ’ বলা হয়। প্রত্যেক বেদের সমস্ত মন্ত্র অনুরূপ উপায়ে পাঠ করা হতো। যেমন- ঋগ্বেদের ১০,৬০০টি মন্ত্র সহ ১,০২৮টি সুক্ত এধরণের ‘পাঠ’ পদ্ধতিই অনুসরণ করে সংরক্ষিত ছিল। প্রতিটি পাঠ আবার বেশ কয়েকটি উপায়ে আবৃত্তি করা হতো, যেন আবৃত্তির বিভিন্ন পদ্ধতি একে অন্যের প্রতি আড়াআড়িভাবে বিদ্যমান থাকে। পিয়েরে-সিলভাইন ফিলিওজ্যাট একে সংক্ষিপ্ত করেছেন:
এই অসাধারণ ধারণ কৌশলগুলো একটি নির্ভুল শ্রুতিকে প্রজন্মের পর প্রজন্ম জুড়ে প্রক্ষিপ্ত হওয়া ছাড়াই স্থায়িত্ব প্রদান করে, শুধুমাত্র শব্দক্রমের ক্ষেত্রেই অপরিবর্তিত নয় বরং শব্দ গঠনের ক্ষেত্রেও সুক্ষ্মতা দেয়। এই পদ্ধতিগুলো যে কার্যকর, তার প্রমাণ হচ্ছে ভারতীয় ধর্মগ্রন্থগুলোর মাঝে সর্বপ্রাচীন ঋগ্বেদ ( আনুমানিক ১৫০০ খ্রিস্টপূর্বাব্দ) সংরক্ষণ।
বিভিন্ন পটাতে নয়টি শব্দ সহ একটি পাঠ্যের উদাহরণ নীচে সেট করা হয়েছে:
দিব্য বাণী
যথাসম্ভব নির্ভুলভাবে উচ্চারণ এবং উচ্চারণ রক্ষা করার তাগিদ এই বিশ্বাসের সাথে সম্পর্কিত যে উচ্চারণের সময় মন্ত্রগুলির শক্তি তাদের ধ্বনিতে রয়েছে। শাখাগুলোর উদ্দেশ্য হল ঋষিদের দ্বারা উপলব্ধি দিব্য বাণীর উচ্চারণের জ্ঞান সংরক্ষণ করা।
কাত্যায়ন বক্তৃতাকে পরম ব্রহ্মের সাথে তুলনা করেছেন। তিনি ঋগ্বেদিক শ্লোকটি ব্যবহার করেছেন - "চারটি তার শিং, তিনটি তার পা, দুটি তার মাথা এবং সাতটি তার হাত, ত্রিগুণযুক্ত ষাঁড়টি জোরে গর্জন করে, মহান দেবতা মর্ত্যে প্রবেশ করেন" (ঋগ্বেদ, iv. 58, 3), এই দাবি জাহির করতে. কাত্যায়ন ব্যাখ্যা করেছেন যে শ্লোকে, "চার শৃঙ্গ" হল চার ধরনের শব্দ অর্থাৎ বিশেষ্য, ক্রিয়াপদ, অব্যয় এবং কণা; এর "তিন ফুট" অর্থ তিনটি কাল, অতীত, বর্তমান এবং ভবিষ্যত; "দুই মাথা" শাশ্বত এবং অস্থায়ী শব্দগুলিকে বোঝায়, "প্রকাশিত" এবং "প্রকাশকারী" হিসাবে আলাদা; এর "সাত হাত" হল সাতটি কেস অ্যাফিক্স; "ত্রিগুণ আবদ্ধ" তিনটি অঙ্গে আবদ্ধ হয় বুক, গলা এবং মাথা; রূপক "ষাঁড়" (বৃষভ) বোঝাতে ব্যবহৃত হয় যে জ্ঞানের সাথে ব্যবহার করলে ফল দেয়; "জোরে গর্জন" শব্দ, বক্তৃতা বা ভাষা উচ্চারণ বোঝায়; এবং "মহান ঈশ্বর মানুষের মধ্যে প্রবেশ করেন" এর মধ্যে "মহান ঈশ্বর" বক্তৃতাটি মরণশীলদের মধ্যে প্রবেশ করে। এইভাবে, প্রাথমিক ধ্বনিকে প্রায়শই শব্দ ব্রহ্ম বা " পরম হিসাবে শব্দ" হিসাবে উল্লেখ করা হয়। মৈত্রী উপনিষদ বলে:
মন্ত্র, বা পবিত্র ধ্বনি, শুদ্ধিকরণ এবং আধ্যাত্মিক জ্ঞানার্জনের উদ্দেশ্যে অস্তিত্বের ইন্দ্রিয়গত, মানসিক এবং বৌদ্ধিক স্তর (চেতনার সমস্ত নিম্ন স্তর) ভেদ করতে ব্যবহৃত হয়। "শব্দ কম্পনের দ্বারা একজন মুক্ত হয়" (বেদান্ত-সূত্র 4.22)।
কৃষ্ণচন্দ্র রায়
কৃষ্ণচন্দ্র রায় (১৭১০ – ১৭৮৩) ছিলেন নদিয়ার মহারাজা। বাংলা সাহিত্য, বাংলার সংস্কৃতি ও বাঙালি হিন্দুসমাজের ইতিহাসে তার ভূমিকা অবিস্মরণীয়। নদিয়া রাজপরিবারের শ্রেষ্ঠ পুরুষ হিসেবে পরিগণিত। তিনি বিদ্বান, সংস্কৃত ও ফার্সি ভাষায় শিক্ষিত, সংগীতরসিক ছিলেন। তীব্র রক্ষণশীল রাজা কৃষ্ণচন্দ্র ছিলেন শাক্তপদাবলিকার রামপ্রসাদ সেন, অন্নদামঙ্গল কাব্য প্রণেতা ভারতচন্দ্র রায়গুণাকর, হাস্যরসিক গোপাল ভাঁড় প্রমুখ বাংলার প্রবাদপ্রতিম গুণী ব্যক্তিদের পৃষ্ঠপোষক। অন্নদামঙ্গল কাব্য তারই রাজসভার ফরমাসে রচিত হয়। কৃষ্ণনগরের জগদ্বিখ্যাত মৃৎশিল্পের সূত্রপাত তার সময়ে তারই উদ্যোগে ঘটে।
কৃষ্ণচন্দ্র রায় ছিলেন একজন কূটকৌশলী ব্যক্তি। নবাব সিরাজউদ্দৌলা ইংরেজদের সাথে সংঘাতে লিপ্ত হলে তিনি ইংরেজদের পক্ষ অবলম্বন করেন। পরবর্তী নবাব মীর কাশিমের সময় তাকে বন্দী করা হয়। ইংরেজদের হস্তক্ষেপে তিনি মুক্তি লাভ করেন। কোম্পানি সরকার তার আনুগত্যের জন্য মহারাজা উপাধিতে ভূষিত করেন।
উল্লেখযোগ্য কৃতিত্ব
বাংলায় জগদ্ধাত্রী পূজা ও নবদ্বীপে শাক্তরাস প্রচলন তারই কৃতিত্ব। জনশ্রুতি অনুসারে বাংলার নবাব আলীবর্দী খানকে রাজকর দিতে না পারায় কারাগারে বন্দি হয়েছিলেন কৃষ্ণচন্দ্র ১৭৫৪ সালে। সময়টা ছিল দুর্গোৎসবের কাছাকাছি। নবাবের কারাগার থেকে অবশেষে তিনি যখন মুক্ত হলেন তখন দুর্গোৎসব প্রায় সমাপ্ত, কৃষ্ণনগর ফেরার পথে রাজা বুঝলেন, সে দিন বিজয়া দশমী। রাজা নৌকার মধ্যে ঘুমিয়ে পড়েছিলেন এবং সেখানেই স্বপ্নে দেখেছিলেন যে এক রক্তবর্ণা চতুর্ভুজা কুমারী দেবী তাকে বলছেন আগামী কার্তিক মাসের শুক্লানবমী তিথিতে তার পুজো করতে। ফলে প্রচলন হয় জগদ্ধাত্রী পূজার। এর পরের বছর চন্দননগরে জগদ্ধাত্রী পুজার প্রচলন হয় তার সুহৃদ ইন্দ্রনারায়ন চৌধুরীর হাত দিয়ে । এছাড়াও, মালোপাড়া বারোয়ারি জগদ্ধাত্রীর (মা জলেশ্বরী) প্রতিমার পূজার সূচনা করেন মহারাজ কৃষ্ণচন্দ্র।
রিমাকাম্বজা
রিমাকাম্বজা আলবেনিয়াতে প্রকাশিত একটি আলবেনীয় ভাষার সংবাদপত্র।
এম পি রামচন্দ্রন
মুথেদাথ পাঞ্জন রামচন্দ্রন কেরালার ত্রিশুরের একজন ভারতীয় ব্যবসায়ী। তিনি জ্যোতি ল্যাবসের প্রতিষ্ঠাতা ও চেয়ারম্যান ইমেরিটাস। তিনি ত্রিশুরের সেন্ট থমাস কলেজ থেকে বি. কম ডিগ্রি সম্পন্ন করেছেন।
কর্মজীবন
১৯৭১ সালে, তিনি বোম্বেতে (বর্তমানে মুম্বাই) আর্থিক ব্যবস্থাপনায় স্নাতকোত্তর করার সময় একজন হিসাবরক্ষক হিসাবে কাজ শুরু করেন। শৈশব থেকেই, রামচন্দ্রন নিজের জামাকাপড় নিজেই পরিস্কার করতেন কিন্তু কাপড় সাদা করার (হোয়াইটনারের) ফলাফলে অসন্তুষ্ট ছিলেন। একদিন তিনি একটি রাসায়নিক শিল্পের জার্নাল পেয়েছিলেন যেখানে "বেগুনি রঙের রঞ্জকগুলি টেক্সটাইল নির্মাতাদের সাদা রঙের সবচেয়ে উজ্জ্বল শেড পেতে সহায়তা করে " সম্পর্কে লেখা ছিল। শব্দগুলি পড়ে তার মনের মধ্যে একটি ধারণা প্রজ্বলিত হয়। রামচন্দ্রন তার রান্নাঘরে এক বছর ধরে পরীক্ষা-নিরীক্ষা করেন, যতক্ষণ না তিনি ফলাফলে সন্তুষ্ট হন।
১৯৮৩ সালে, একজন ভাই তাকে ( এর কম) রুপি ধার দেন, তাই দিয়ে তিনি কেরালায় পারিবারিক জমিতে একটি অস্থায়ী কারখানা স্থাপন করেন। তিনি তার প্রথম কন্যার নামে তার প্রতিষ্ঠানের নাম রাখেন জ্যোতি। প্রথম বছরে, বিক্রি হয় মোট  (আজকে ) এবং লাভ ছিল ,০০০।
নিশীথ সূর্য
অন্যান্য ব্যবহারের জন্য দেখুন, মধ্যরাতের রোদ। থাম্ব|নরওয়ের আল্টায় আলতাফজর্ড মধ্যরাতের রোদ। মধ্যরাত সূর্য একটি প্রাকৃতিক ঘটনা যা গ্রীষ্মের মাসগুলিতে আর্কটিক গোলার্ধের উত্তরে বা অ্যান্টার্কটিক গোলার্ধের দক্ষিণে কিছু জায়গায় ঘটে যখন স্থানীয় মধ্যরাতে সূর্য দৃশ্যমান থাকে। মধ্যরাতের সূর্যটি যখন আর্কটিকে দেখা যায়, সূর্যটি বাম থেকে ডানে সরে যেতে দেখা যায়, তবে অ্যান্টার্কটিকায় সমতুল্য আপাত গতি ডান থেকে বামে হয়।
বিস্তারিত বর্ণনা
গ্রীষ্মের অস্তিত্বের (প্রায় ২১ জুন উত্তর গোলার্ধে এবং দক্ষিণ গোলার্ধে ২৩ ডিসেম্বর) প্রায় ২৪ ঘণ্টা সময়কালে সূর্য দিগন্তের নীচে যায় না। সম্ভাব্য মধ্যরাতের সূর্যের সাথে প্রতি বছর দিনের সংখ্যা বাড়তে থাকে এবং যে কোনও একটি মেরুর দিকে যায়। যদিও প্রায় মেরুচক্র দ্বারা সংজ্ঞায়িত করা হয়েছে, বাস্তবে মধ্যরাতের সূর্যটি নীচে বর্ণিত হিসাবে মেরু বৃত্তের বাইরে ৯০ কিলোমিটার (৫৫ মাইল) অবধি দেখা যায় এবং মধ্যরাতের সূর্যের সুদূরতম অক্ষাংশ টপোগ্রাফির উপর নির্ভর করে এবং পৃথক হয় সামান্য বছর থেকে বছর।
কারণ অ্যান্টার্কটিক সার্কেলের দক্ষিণে কোনও স্থায়ী মানব বসতি নেই, গবেষণা কেন্দ্রগুলি বাদে, যে দেশ এবং অঞ্চলগুলি মধ্যরাতের সূর্যের অভিজ্ঞতা অর্জন করে তা আকর্টিক সার্কেল অতিক্রম করা অঞ্চলে সীমাবদ্ধ: কানাডিয়ান ইউকন, নুনাভাট এবং উত্তর-পশ্চিম অঞ্চল; আইসল্যান্ড, ফিনল্যান্ড, নরওয়ে, সুইডেন, ডেনমার্ক (গ্রিনল্যান্ড), রাশিয়া; এবং আমেরিকা যুক্তরাষ্ট্রের আলাস্কা রাজ্য। ফিনল্যান্ডের এক চতুর্থাংশ অঞ্চলটি আর্কটিক সার্কেলের উত্তরে অবস্থিত এবং দেশের উত্তরাঞ্চলে সূর্য গ্রীষ্মের সময় ৬০ দিনের জন্য অস্ত যায় না। ইউরোপের উত্তরের সর্বাধিক জনবহুল অঞ্চল নরওয়ের সোয়ালবার্ডে প্রায় ১৯ এপ্রিল থেকে ২৩ আগস্ট পর্যন্ত কোনও সূর্যাস্ত নেই। চরম সাইটগুলি খুঁটি, যেখানে সূর্য অর্ধবছর অবিরত দৃশ্যমান হতে পারে। মার্চ মাসের শেষ থেকে সেপ্টেম্বরের শেষের দিকে ৬ মাসের জন্য উত্তর মেরুতে মধ্যরাতের সূর্য রয়েছে। থাম্ব|গ্রীনল্যান্ড যাওয়ার সময় বিমান থেকে মধ্যরাতের সূর্য। বিপরীত ঘটনা, মেরু রাত শীতকালে ঘটে যখন সূর্য সারা দিন দিগন্তের নীচে থাকে।
যেহেতু পৃথিবীর অক্ষদণ্ড হেলে যথেষ্ট (২৩ ডিগ্রি, ২৬ মিনিট, ২১.৪১১৯৬ সেকেন্ড), তাই সূর্যের স্থানীয় গ্রীষ্মে উচ্চ অক্ষাংশে অস্ত যায় না। মেরুচক্রের গ্রীষ্মের অস্তিত্বের সময় সূর্যের এক দিনের জন্য অবিচ্ছিন্নভাবে দৃশ্যমান থাকে, বেশ কয়েক সপ্তাহ ধরে মেরুর কাছাকাছি মাত্র ১০০ কিলোমিটার (৬২ মাইল) এবং মেরুতে ছয় মাস। চরম অক্ষাংশে, মধ্যরাতের সূর্যকে সাধারণত পোলার দিন হিসাবে চিহ্নিত করা হয়।
মেরুগুলি নিজেই, সূর্য উত্থিত হয় এবং প্রতি বছর একবারে অশ্বারোহণে ডুবে যায়। সূর্য দিগন্তের ওপরে ছয় মাসের সময় এটি পর্যবেক্ষকের চারপাশে চলাচল করে দিনগুলি অবিচ্ছিন্নভাবে কাটায়, ধীরে ধীরে উঁচুতে ছড়িয়ে পড়ে এবং গ্রীষ্মের সোলাস্টিসে আকাশের সর্বোচ্চ সার্কিটে পৌঁছায়।
বায়ুমণ্ডলীয় অপসারণের কারণে এবং সূর্যটি বিন্দুটির পরিবর্তে ডিস্ক হওয়ার কারণে, মধ্যরাতের সূর্যটি আর্কটিক সার্কেলের সামান্য দক্ষিণে বা অ্যান্টার্কটিক সার্কেলের উত্তরে অক্ষাংশে অনুভূত হতে পারে, যদিও এক ডিগ্রি ছাড়িয়ে না গিয়েছিল (স্থানীয় অবস্থার উপর নির্ভর করে) । উদাহরণস্বরূপ, আইসল্যান্ডটি মধ্যরাতের সূর্যের জন্য পরিচিত, যদিও এর বেশিরভাগ (গ্র্যামসি ব্যতিক্রম) আর্কটিক বৃত্তের সামান্য দক্ষিণে রয়েছে। একই কারণে, মেরুগুলিতে সূর্যের আলোর সময়কাল ছয় মাসের চেয়ে কিছুটা দীর্ঘ হয়। এমনকি যুক্তরাজ্যের উত্তরের উত্তেজনা (এবং সেন্ট পিটার্সবার্গের মতো অনুরূপ অক্ষাংশের জায়গাগুলি) গ্রীষ্মের অস্তিত্বের আশেপাশে উত্তর আকাশে সারা রাত গোধূলি অনুভব করে।
সময় অঞ্চল এবং দিবালোক সংরক্ষণ সময়
যদি সত্যিকারের "মধ্যরাতের সূর্য" এর জন্য একটি নির্দিষ্ট মুহূর্তের প্রয়োজন হয় তবে পর্যবেক্ষকের দ্রাঘিমাংশ, স্থানীয় নাগরিক সময় এবং সময়ের সমীকরণকে অবশ্যই বিবেচনায় নেওয়া উচিত। দিগন্তের দিকে সূর্যের সবচেয়ে কাছের পদ্ধতির মুহুর্তটি পর্যবেক্ষকের অবস্থানে তার উত্তরের সাথে উত্তরের সাথে মিলিত হয়, যা সাধারণত প্রায় মধ্যরাতে ঘটে। গ্রিনিচ মেরিডিয়ান এর পূর্ব দ্রাঘিমাংশের প্রতিটি ডিগ্রি ঘড়ির মতো দেখানো হিসাবে মধ্যরাতের তুলনায় ঠিক ৪ মিনিট পূর্বের গুরুত্বপূর্ণ মুহুর্তটিকে তৈরি করে, যখন প্রতিটি ঘণ্টা যে স্থানীয় নাগরিক সময় সমন্বিত সার্বজনীন সময়ের চেয়ে এগিয়ে থাকে (ইউটিসি, এটি জিএমটি নামেও পরিচিত) মুহূর্তটিকে তোলে এক ঘণ্টা পরে. এই দুটি প্রভাব যুক্ত করা আবশ্যক। তদুপরি, সময়ের সমীকরণ (যা তারিখের উপর নির্ভর করে) যোগ করতে হবে: একটি নির্দিষ্ট তারিখের একটি ধনাত্মক মান মানে যে সূর্য তার গড় অবস্থানের তুলনায় কিছুটা এগিয়ে চলেছে, সুতরাং মানটি অবশ্যই বিয়োগ করতে হবে।
উদাহরণস্বরূপ, ২১/২২ জুন মধ্যরাতে নরওয়ের উত্তর কেপে, ২৫.৯ ডিগ্রি পূর্ব দ্রাঘিমাংশ মুহুর্তটিকে ১০৩.২ মিনিট আগে ঘড়ির সময় করে তোলে; তবে স্থানীয় সময়, গ্রীষ্মে জিএমটি থেকে ২ ঘণ্টা এগিয়ে, এটি ১২০ মিনিট পরে তোলে। এই তারিখের সময়ের সমীকরণটি -২.০ মিনিট। সুতরাং, মধ্যরাতের পরে সূর্যের সর্বনিম্ন উচ্চতা ১২০ - ১০৩.২ + ২.০ মিনিটের পরে ঘটে: সেন্ট্রাল ইউরোপীয় গ্রীষ্মকালীন সময়ে। অন্যান্য নিকটবর্তী তারিখগুলিতে কেবল সময়ের সমীকরণের চেয়ে আলাদা জিনিস হ'ল এটি যথেষ্ট সময়ের জন্য যুক্তিসঙ্গত অনুমান হিসাবে থেকে যায়। এই সময়ের উভয় দিকের প্রায় ৪৫ মিনিটের জন্য সূর্যের উচ্চতা ন্যূনতম ৫ ডিগ্রি অর্ধ ডিগ্রির মধ্যে থেকে যায়। থাম্ব|মানচিত্রটি বিভিন্ন অক্ষাংশে (বাম) এবং রাতের মোট সংখ্যাতে মধ্যরাতের সূর্যের তারিখগুলি দেখায়। এটি যখন নিজের অক্ষরে ঘোরে তখন এটি কখনও কখনও সূর্যের কাছাকাছি চলে যায়। আবার একই নিয়মটি অনেক বেশি এগিয়ে যায়। মে থেকে জুলাই পর্যন্ত পৃথিবীর আবর্তনের এই সময়কালে পৃথিবীটি তার কক্ষপথে নিজের অক্ষ থেকে ২৩.৫ ডিগ্রি কোণে ঝুঁকছে। এর ফলে পৃথিবীর উত্তর মেরুতে আর্কটিক অঞ্চলে নরওয়ের অংশ সূর্যের খুব কাছাকাছি চলে যায় এবং এই সময়ে দিনের দৈর্ঘ্য বৃদ্ধি পায়। বলা যায় যে এটি প্রায় কম হয় না। বছরের এই নির্দিষ্ট সময়ে নরওয়ের হামারফেস্টে রাত হয়।
সাদা রাত
সূর্যগুলি দিগন্তের নীচে ৬(বা ৭) ডিগ্রি থেকেও কম অবস্থান রয়েছে - ৬০°৩৪'(বা ৫৯°৩৪') অক্ষাংশ এবং মেরু বৃত্ত - মধ্যরাতের সূর্যের পরিবর্তে মধ্যরাতের গোধূলি অনুভব করে, তাই দিনের সময়ের ক্রিয়াকলাপগুলি যেমন পড়া, এখনও পরিষ্কার রাতের কৃত্রিম আলো ছাড়াই সম্ভব। যদি মাস মে বা নভেম্বর হয়, অক্ষাংশ ৬১° উত্তর (মে) বা দক্ষিণ (নভেম্বর) এর চেয়ে বেশি। মাস যদি এপ্রিল বা অক্টোবর হয়, অক্ষাংশ ৬৮° উত্তর (এপ্রিল) বা দক্ষিণ (অক্টোবর) এর চেয়ে বেশি। উত্তর গোলার্ধে গ্রীষ্মের অস্তিত্ব ২১ শে জুন, তবে দক্ষিণ গোলার্ধে ২১ ডিসেম্বর হয়।
সাদা রাত রাশিয়ার সেন্ট পিটার্সবার্গের একটি সাধারণ প্রতীক হয়ে উঠেছে, যেখানে তারা প্রায় ১১ জুন থেকে ২ জুলাই পর্যন্ত উপস্থিত হয় এবং জুনের শেষ ১০ দিনগুলি হোয়াইট নাইটস ফেস্টিভাল হিসাবে পরিচিত সাংস্কৃতিক অনুষ্ঠানের সাথে পালিত হয়।
অ্যান্টার্কটিকার উত্তরতম দিকটি দক্ষিণ গোলার্ধের গ্রীষ্মের দ্রাবনের নিকটে সাদা রাতও উপভোগ করে।
নন্দিতা কৃষ্ণ
ডাঃ নন্দিতা কৃষ্ণ (জন্ম ১৯৫১) একজন ভারতীয় লেখক, পরিবেশবাদী ও শিক্ষাবিদ। তিনি ভারত সরকার কর্তৃক ২০১৫ সালে প্রথম নারী শক্তি পুরস্কার দ্বারা স্বীকৃত হয়েছিলেন, যা ভারতের মহিলাদের জন্য সর্বোচ্চ পুরস্কার। তিনি চেন্নাইয়ের সি.পি. রামস্বামী আইয়ার ফাউন্ডেশনের সভাপতি এবং বেশ কয়েকটি বইয়ের লেখিকা।
জীবনী
তিনি মাদ্রাজ প্রেসিডেন্সির আইনজীবী ও অ্যাডভোকেট জেনারেল, ত্রাভাঙ্কোর রাজ্যের দেওয়ান এবং আন্নামালাই বিশ্ববিদ্যালয় এবং ট্রাভাঙ্কোর বিশ্ববিদ্যালয়ের উপাচার্য ডক্টর সি পি রামস্বামী আইয়ারের নাতনি।  তিনি ভারত সরকারের মুম্বইয়ের পর্যটনের আঞ্চলিক উপ-মহাপরিচালক ও পরিচালক এবং সর্বাধিক বিক্রিত হিন্দুইজম – অ্যান ইন্ট্রোডাকশন অ্যান্ড গনেশ-এর লেখক শকুন্তলা জগন্নাথন এবং টাটা প্রজেক্টস লিমিটেডের ভাইস-চেয়ারম্যান ও ব্যবস্থাপনা পরিচালক এ আর জগন্নাথনের কন্যা। তার মাতামহ হলেন ভারত সরকারের প্রাক্তন আইনমন্ত্রী সি আর পট্টভীরামন।
তিনি বোম্বের ক্যাথেড্রাল ও জন কনন হাই স্কুলে পড়াশোনা করেছেন, মুম্বাইয়ের এলফিনস্টোন কলেজ থেকে ১৯৭০ সালে স্নাতক ও বোম্বে বিশ্ববিদ্যালয়ের থেকে বিষ্ণু নারায়ণের মূর্তিবিদ্যার উপর ১৯৭৫ সালে পিএইচডি ডিগ্রি অর্জন করেন এবং তার গবেষণার সময় তিনি হেরাস পণ্ডিত ছিলেন।।
তাকে ২০১৬ সালে পশ্চিমবঙ্গের বিদ্যাসাগর বিশ্ববিদ্যালয় থেকে সাহিত্যে সম্মানসূচক ডক্টরেট প্রদান করা হয়।
জিম্বাবুয়ীয় টেস্ট ক্রিকেটারদের তালিকা
অত্র নিবন্ধটি জিম্বাবুয়ের টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট। এতে টেস্ট ক্রিকেটের ন্যায় শীর্ষস্থানীয় ক্রিকেট পরিবারভূক্ত দু’টি দলের মধ্যে টেস্ট খেলা অনুষ্ঠিত হয়। ৭ অক্টোবর, ২০২০ তারিখ পর্যন্ত ১১৩ জন ক্রিকেটার জিম্বাবুয়ে জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ১৩ জুন, ২০২০ তারিখ অনুযায়ী সঠিক।
শাহি মসজিদ
শাহি মসজিদ (جامع مسجد شاہی) পাকিস্তানের চিনিওট, পাঞ্জাবে অবস্থিত একটি ঐতিহাসিক মসজিদ।
ডিস্কো ড্যান্সার (১৯৯৪-এর বাংলাদেশী চলচ্চিত্র)
ডিস্কো ড্যান্সার ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর।   শ্রেষ্ঠাংশে অভিনয় করেছেন মান্না, চম্পা, রাজীব, সঙ্গীতা, খালেদা আক্তার কল্পনা সহ আরও অনেকে।    চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
কাহিনি সংক্ষেপ
টাংগাইলের ক্রান্তি ভালবাসে তার প্রেমিকাকে।ওদিকে প্রেমিকার মা বাবা চান না ক্রান্তির সাথে বিয়ে হোক তার মেয়ের।
সঙ্গীত
ডিস্কো ড্যান্সার চলচ্চিত্রের গান সুর ও সঙ্গীতায়োজন করেছেন শেখ সাদী খান।
নির্মাণ
প্রথমে এই চলচ্চিত্রের প্রধান ভূমিকায় ইলিয়াস কাঞ্চন এর অভিনয়ের কথা ছিল। কিন্তু পরবর্তীতে মান্না চূড়ান্ত হয়।
একটি দৃশ্যে ছবির খলনায়ক নায়িকাকে ধরে মাটি থেকে প্রায় দুই হাজার ফুট উঁচুতে তার দিয়ে ঝুলিয়ে রাখেন, দুই পাহাড়ের মধ্যে। নায়ক এক পাহাড় থেকে তার বেয়ে বেয়ে নায়িকাকে উদ্ধার করবে। এমন দুদর্ষ দৃশ্য স্টান্টম্যোন ছাড়াই ছবির নায়ক মান্না দৃশ্যের অভিনয় করে।
মাইক্রোম্যাক্স মোবাইল
ইতিহাস
thumb|মাইক্রোম্যাক্সের পুরনো লোগো
ঊল্লেখযোগ্য সামগ্ৰী
'''মাইক্রোম্যাক্স এ১১৬ কেন্ভাস এইছ. ডি.'''
ব্যাং ব্রোস
ব্যাং ব্রস আমেরিকা যুক্তরাষ্ট্রের ফ্লোরিডার মায়ামি থেকে পরিচালিত একটি পর্নোগ্রাফি চলচ্চিত্র স্টুডিও। ক্রিস্টোফার হিনসন ফ্লোরিডা বিশ্ববিদ্যালয়ের একজন শিক্ষার্থী থাকাকালীন ২০০০ সালে এটি প্রতিষ্ঠা করেছিলেন। তিনি Bangbus.com নামে এটি শুরু করেছিলেন, যা পরে বাতিল হয়ে যায়। এটি ৬০টি ওয়েবসাইটের নেটওয়ার্ক পরিচালনা করেছিল। এই নেটওয়ার্কটি Xvideos.com এর ডব্লিউজিসিজেড এস.আর.ও. এর মালিকানাধীন, যা ২০১৭ সালে নেটওয়ার্ক এবং এর সম্পর্কিত সাইটগুলি ক্রয় করে নিয়েছিল।
ব্যাং ব্রোস তার ফ্ল্যাগশিপ সাইট Bangbus.com এবং Assparade.com এর সাথে সুনাম অর্জন করেছে। একাধিক ভিডিও সাইটের পাশাপাশি তারা একটি ক্যামিং সাইট Naked.com চালু করেছিল। ২০১৪ সালে তারা জনপ্রিয় অপেশাদার পর্নোগ্রাফিক চলচ্চিত্র স্টুডিও স্টুডিও "গার্লস গণ ওয়াইল্ড" ক্রয় করে নিয়েছিল।
আইনি সমস্যা
ফেডারেল ট্রেড কমিশন (এফটিসি) অ্যাডাল্ট লেবেলিং বিধি এবং ফেডারেল ক্যান-স্প্যাম আইন লঙ্ঘনের জন্য ২০০৫ সালের জুনে মার্কিন সরকার কর্তৃক ব্যাং ব্রোস.কম, ইনকর্পোরেশন এর বিরুদ্ধে মামলা করা হয়েছিল। সংস্থাটি ৬,৫০,০০০ ডলার জরিমানা প্রদানের মাধ্যমে মামলাটি নিষ্পত্তি করেছিল।
ধরম সিংহ চোকার
ধরম সিংহ চোকার একজন ভারতীয় রাজনীতিবিদ। তিনি ভারতীয় জাতীয় কংগ্রেসের প্রার্থী হয়ে ২০১৯ সালের হরিয়ানা বিধানসভা নির্বাচনে সামালখা আসন থেকে হরিয়ানা বিধানসভায় নির্বাচিত হন।
কোঠনুর
কোঠনুর (Kothnur) ভারতের কর্ণাটক রাজ্যের বেঙ্গালুরু নগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কোথানুর শহরের জনসংখ্যা হল ২০,৮৩৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে কোথানুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
খাদ্যভীতি
প্রভাবক
ভৌগোলিক অবস্থান ভেদে মানুষের খাদ্যাভাস ভিন্ন হয় তাই এক অঞ্চলের রন্ধন প্রণালীর প্রতি অন্য অঞ্চলের মানুষের খাদ্য ভীতি হয়।
আধ সিদ্ধ বা আধপোড়া খাদ্য অনেক মানুষের হজম হয়না বলে পেট খারাপ হয়। তাই রকম খাদ্যের প্রতি তাদের মনে তাদের খাদ্য ভীতি জন্মায়। ক্যান ও প্যাকেট জাতীয় খাদ্যে খাবার সতেজ রাখতে অনেক ফরমালিন, নাইট্রোজেন সহ বিভিন্ন ধরনের রাসায়নিক পদার্থ ব্যবহার করে। যার কারণে এসবে মানুষের মনে খাদ্যভীতি জন্মায়।
দ্রুত পচনশীল খাদ্য যেমন: মেয়নেজ জাতীয় খাবার,দুধ,সবজি ও ফল, মাছ-মাংস এসবে মানুষের খাদ্য ভীতি হয়। তাঁরা মনে করে এগুলো ইতিমধ্যেই ব্যাকটেরিয়া ও জীবাণু জন্মেছে এবং এটি অনুপযোগী।
কাজী আকবর উদ্দিন সিদ্দিক
কাজী আকবর উদ্দিন মোহাম্মদ সিদ্দিক ( ৭ জানুয়ারী ১৯২৪–৯ আগস্ট ২০০৪) বাংলাদেশ আওয়ামীলীগের প্রতিষ্ঠাকালীন সদস্য, মুক্তিযোদ্ধের সংগঠক, গনপরিষদ সদস্য ও তৎকালীন কুমিল্লা-৬ আসনের সংসদ সদস্য ছিলেন।
জন্ম ও প্রাথমিক জীবন
কাজী আকবর উদ্দিন সিদ্দিক ৭ জানুয়ারী ১৯২৪ সালে ব্রিটিশ ভারতের পূর্ব বাংলার ব্রাহ্মণবাড়িয়ার নবীনগরের শ্রীরামপুর গ্রামে জন্ম গ্রহণ করেন।
রাজনৈতিক জীবন
কাজী আকবর উদ্দিন সিদ্দিক বাংলাদেশ আওয়ামীলীগের প্রতিষ্ঠাকালীন সদস্য। মুক্তিযোদ্ধের সংগঠক ও কুমিল্লা-৬ নবীনগর আসন (বর্তমান ব্রাহ্মণবাড়িয়া-৬) হতে ১৯৭০ সালে গনপরিষদ সদস্য ও ১৯৭৩ সালে জাতীয় সংসদ সদস্য নির্বাচিত হন। নবীনগর উপজেলা আওয়ামী লীগের সভাপতি ও সাধারণ সম্পাদক পদে ছিলেন। ১৯৭১ সালে মহান মুক্তিযুদ্ধের সংগঠক ও মুক্তিযুদ্ধ চলাকালে ভারতের আগরতলা হাপানিয়া তিতাস ক্যাম্পের প্রধান ছিলেন এবং দিল্লী চকরিয়া বিহারের দেরাদুন থেকে বিশেষ প্রশিক্ষণ গ্রহণ করেন। মুক্তিযুদ্ধে বিশেষ অবদান রাখার জন্য তৎকালীন সরকার মেজর জেনারেল উপাধিতে ভূষিত করেন। তিনি ১৯৯৬ সালে আওয়ামীলীগ সরকারের সময়কালে ব্রাহ্মণবাড়িয়া জেলা মুক্তিযুদ্ধা যাচাই বাছাই কমিটির সভাপতি নির্বাচিত হন।
মৃত্যু
কাজী আকবর উদ্দিন সিদ্দিক ৯ আগস্ট ২০০৪ সালে বঙ্গবন্ধু শেখ মুজিবুর মেডিকেল বিশ্ববিদ্যালয় (পিজি) হাসপাতালে ৮০ বছর বয়সে মারা যান। তার স্মরণে পারিবারিক ভাবে সিদ্দিক এমপি ফাউন্ডেশন গঠন করা হয়। ব্রাহ্মণবাড়িয়ার নবীনগরের শ্রীরামপুর গ্রামে তাকে দাফন করা হয়।
সাক্ষী তানওয়ার
সাক্ষী তানওয়ার (জন্ম: ১২ই জানুয়ারি ১৯৭৩) হলেন একজন ভারতীয় অভিনেত্রী এবং টেলিভিশন উপস্থাপিকা। তিনি কাহানি ঘর ঘর কি এবং বড়ে আচ্ছে লাগতে হ্যায়-এর মতো বেশ কয়েকটি জনপ্রিয় টেলিভিশন ধারাবাহিকে অভিনয় করার মাধ্যমে জনপ্রিয়তা অর্জন করেছেন। ২০১৬ সালে, তিনি আমির খানের সাথে দঙ্গল নামক একটি হিন্দি চলচ্চিত্রে অভিনয় করেন; যেখানে তিনি দয়া শোভা কৌর চরিত্রে অভিনয় করেছেন।
প্রারম্ভিক জীবন
সাক্ষী তানওয়ার ১৯৭৩ সালের ১২শে জানুয়ারি তারিখে ভারতের রাজস্থানের আলোয়ারের একটি মধ্যবিত্ত পরিবারে জন্মগ্রহণ করেন। তার বাবা রাজেন্দ্র সিং তানওয়ার সেন্ট্রাল ব্যুরো অফ ইনভেস্টিগেশনের একজন অবসরপ্রাপ্ত কর্মকর্তা। তিনি নতুন দিল্লির লেডি শ্রী রাম কলেজ থেকে স্নাতক সম্পন্ন করার পূর্বে কেন্দ্রীয় বিদ্যালয়ে পড়াশোনা করেছেন। এর আগে, ১৯৯০ সালে প্রাক-বিশ্ববিদ্যালয় কোর্স শেষ করার পরে, তিনি পাঁচতারা হোটেলে বিক্রয় প্রশিক্ষণার্থী হিসাবে কাজ করেছিলেন। কলেজে তিনি নাটকীয় সমাজের সেক্রেটারি ও সভাপতি ছিলেন। স্নাতক শেষ হওয়ার পরে, প্রশাসনিক পরিষেবা এবং গণযোগাযোগে প্রবেশের পরীক্ষার প্রস্তুতি নেওয়ার সময়, তিনি ১৯৯৯ সালে জাতীয় সম্প্রচারকারী দূরদর্শনের চলচ্চিত্র গানের ভিত্তিক অনুষ্ঠানআলবেলা সুর মেলা-এর জন্য অডিশন দিয়েছিলেন; পরবর্তীতে তিনি উক্ত অনুষ্ঠানের উপস্থাপকের দায়িত্ব পালন করেছেন।
পেশা
২০১৬ সালে মুক্তিপ্রাপ্ত দঙ্গল নামক একটি চলচ্চিত্রে সাক্ষী তানওয়ার সাবেক কুস্তিগীর মহাবীর সিং ফোগাটের (যে চরিত্রে আমির খান অভিনয় করেছেন) স্ত্রী দয়া শোভা কৌরের চরিত্রে অভিনয় করেছিলেন, যিনি তাঁর মেয়েদের সামাজিক প্রতিকূলতার বিরুদ্ধে বিশ্বমানের কুস্তিগীর প্রশিক্ষণে সহায়তা করেছিলেন। সাক্ষী তানওয়ার তিয়োহার কি থালি নামক টেলিভিশন ধারাবাহিকে অভিনয়ের মাধ্যমে টেলিভিশন জগতে প্রত্যাবর্তন করেছিলেন, যেটি ২০১৮ সালের ফেব্রুয়ারি মাস থেকে এপিক চ্যানেলে প্রচার করা হয়েছিল।
ব্যক্তিগত জীবন
২০১৮ সালে, যখন নয় মাসের বাচ্চা মেয়ে দিত্য তানওয়ারকে দত্তক গ্রহণ করার মাধ্যমে সাক্ষী একজন একক মা-এ পরিণত হন।
নাসিমা আক্তার
নাসিমা আক্তার (জন্ম ১৯৭০) হচ্ছেন একজন বাংলাদেশী বিজ্ঞানী যিনি নিউক্লিয়ার মেডিসিন বিশেষজ্ঞ। ২০১০-এ, তিনি নিউক্লিয়ার কার্ডিওলজির গবেষণা এবং ভ্রূণীয় অনিয়মের নুচাল ট্রান্সসুয়েন্সীর গবেষণার জন্য বিএএস-টিডব্লিউএএস তরুন বিজ্ঞানী পুরস্কার লাভ করেন। ২০১৩-এ, নিউক্লিয়ার মেডিসিন ও আল্ট্রাসনোগ্রাফি-এ তার কাজের জন্য তিনি এলসেভিয়ার ফাউন্ডেশন অ্যাওয়ার্ড-এ সম্মানিত হন।
প্রারম্ভের জীবন ও শিক্ষা
নাসিমা আক্তার ১৯৭০ সালে জন্মগ্রহণ করেন।১৯৯৫ সালে সিলেট এম.এ.জি. ওসমানী মেডিকেল কলেজ থেকে স্নাতক ডিগ্রী লাভ করেন। এবং ২০০১ সালে বঙ্গবন্ধু শেখ মুজিব মেডিকেল বিশ্ববিদ্যালয় থেকে এম.ফিল পরে কানজওয়া সেইরইয়ো বিশ্ববিদ্যালয়, জাপান থেকে ২০০৮ সালে পিএইচডি ডিগ্রী লাভ করেন। পরবর্তীতে জাপানের কাগওয়া বিশ্ববিদ্যালয় থেকে ধাত্রীবিদ্যাসংক্রান্ত আলট্রাসনোগ্রাফি বিষয়ে প্রশিক্ষণ নেন ।
কর্মজীবন
১৯৯৮ সালে, নাসিমা আক্তার ঢাকায় বাংলাদেশ পরমাণু শক্তি কমিশন-এ নিউক্লিয়ার মেডিসিন চিকিৎসক হিসাবে কাজ শুরু করে। গর্ভধারণের প্রথম তিন মাসে নুচাল ট্রান্সসুয়েন্সী ব্যবহার করে তিনি ব্যতিক্রমসমূহ নিয়ে গবেষণা করেছেন। তিনি গর্ভস রোগের (গর্ভস রোগটি ইমিউন সিস্টেমের একটি ব্যাধি যা থাইরয়েড গ্রন্থিটিকে অতিরিক্ত পরিমাণে পরিণত করে। এটি একটি অটোইমিউন ডিসঅর্ডার, যার মানে শরীরের ইমিউন সিস্টেম ভুলভাবে শরীরের নিজস্ব কোষের উপর আক্রমণ করে) গবেষণা জন্য রেডিওয়ডিন থেরাপীও ব্যবহার করেছেন। এছাড়াও ইঁদুরের উপর পরীক্ষা করেছেন রেডিওট্রাসার উন্নত করে সিজোফ্রেনিয়া, এবং সিগমা রিসেপ্টর ইমেজিংয়ের মাধ্যমে টিউমার বৃদ্ধি, ডিমেনশিয়া, এবং স্কিটসোফ্রিনিয়া তদন্তের জন্য। তিনি জাতীয় ও আন্তর্জাতিক পর্যায়ের ৪০ টি জার্নালে পেপার প্রকাশ করেছেন এবং দেশে এবং বিদেশে ১৫ টি প্রেজেন্টেশন দিয়েছেন।
পুরস্কার
তরুণ বিজ্ঞানী হিসাবে, নাসিমা বেশ কয়েকটি পুরস্কার পেয়েছেন, যার মধ্যে রয়েছে তরুণ বিজ্ঞানী পুরস্কার এবং বাংলাদেশ সোসাইটি অফ নিউক্লিয়ার মেডিসিনের স্বর্ণ পদক। ২০১০-এ, লাভ করেন বিএএস-টিডব্লিউএএস তরুন বিজ্ঞানী পুরস্কার এবং ২০১৩-এ ওষুধ এবং প্রাণ বিজ্ঞানে তার অগ্রণী কাজের জন্য এলসেভিয়ার ফাউন্ডেশন পুরস্কারের সঙ্গে তাকে সম্মানিত করা হয়। $৫,০০০ ডলারের পুরস্কার ছাড়াও, এলসেভিয়ার পুরস্কারের জন্য আমেরিকান অ্যাসোসিয়েশন ফর অ্যাডভ্যান্সমেন্ট অফ সায়েন্স বোস্টন এর সভায় তিনি উপস্থিত ছিলেন।
আরামবাগ বিধানসভা কেন্দ্র
আরামবাগ (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত কিন্তু পূর্বে আসনটি সংরক্ষিত ছিল না।
ভয়েজার ১
'ভয়েজার ১' হল একটি স্পেস প্রোব যা নাসা ১৯৭৭ সালের ৫ সেপ্টেম্বর মহাশূন্যে প্রেরন করে সৌরজগতের বাইরের পরিবেশ সম্পর্কে জানার জন্য। এটি ৪৩ বছর ধরে চালনা করা হচ্ছে এবং এটি ডিপ স্পেস নেটওয়ার্কের সাথে যোগাযোগ করে কমান্ড নেয়ার জন্য এবং তথ্য দেয়ার জন্য। ২০১৪ সালের ১১ নভেম্বর এটি পৃথিবী থেকে  (আনুমানিক ১২ বিলিয়ন মাইল) দূরত্ব অতিক্রম করে, এটিই পৃথিবী থেকে সবচেয়ে দূরবর্তী স্পেস প্রোব।
১৯৭৯ সালে বৃহস্পতি এবং ১৯৮০ সালে শনি সিস্টেমের সম্মুখীন হত্তয়ার পর ১৯৮০ সালের ২০ নভেম্বর এর প্রাথমিক মিশন শেষ হয়। এটিই ছিল প্রথম প্রোব যা দুটি গ্রহের এবং এদের উপগ্রহের বিশদ তথ্য এবং ছবি দিতে সক্ষম হয়। ভয়েজার ১ হল ভয়েজার প্রোগ্রাম এর অংশ এবং ভয়েজার ২ সাদৃশ্য যার কাজ সৌরজগতের সীমানা কুইপার বেল্ট, হেলিওস্ফিয়ার এবং নক্ষত্রমন্ডলের মধ্যবর্তী এলাকার তথ্য প্রেরণ করা।
২০১৩ সালে নাসা ঘোষণা দেয় যে, ২০১২ সালের ২৫শে আগস্ট ভয়েজার ১ আন্তঃনাক্ষত্রিক মহাকাশে প্রবেশ করেছে। এটি প্রথম মনুষ্য নির্মিত বস্তু যা সৌরজগতের সীমানা ছাড়িয়ে গিয়েছে।
বিষ্বকসেন
বিষ্ব্বক্সেন (विष्वक्सेन) বা বিষ্বকসেন, হিন্দু দেবতা বিষ্ণুর সেনাধিপতি, বৈকুণ্ঠ নামক স্বর্গীয় আবাসের দ্বাররক্ষক এবং বৈকুণ্ঠধামের সেনাধ্যক্ষ হিসাবে কর্তব্য পালন করে বিষ্ণুর সেবা করেন।
মূর্তিকল্প ও সংজ্ঞা
"ধর্মঃ স্বনুষ্ঠিতঃ পুংসাং বিষ্বকসেনকথাসু যঃ। নোৎপাদয়েদিদি রতিং শ্রম এব হি কেবলম্ ॥৮॥""বিশ্ব হল মহাবিশ্ব বা সমগ্র সৃষ্টি এবং সেনা হল সৈন্য। মহাবিশ্বের প্রতিটি কোণে ভগবানের সৈন্য রয়েছে, তাই তিনি বিষ্বকসেন।" কূর্ম পুরাণ অনুসারে, বিষ্বকসেন বিষ্ণুর একটি অংশ থেকে জন্মগ্রহণ করেছিলেন। তিনি একটি শঙ্খ, সুদর্শন চক্র এবং গদা বহন করেন এবং তার প্রভুর মতই পীত বস্ত্র পরিধান করেন। কালিকা পুরাণ তাকে বিষ্ণুর একজন পরিচারক হিসাবে বর্ণনা করে। তার চারটি বাহু রয়েছে এবং তার গায়ের রং লাল ও বাদামী। তিনি একটি শ্বেত পদ্মে সমাসীন, লম্বা দাড়িযুক্ত এবং চুল সুবিন্যস্ত। তিনি তার হাতে পদ্ম, গদা, শঙ্খ ও চক্র ধারণ করেন।
পঞ্চরাত্র পুস্তক লক্ষ্মী তন্ত্র বিষ্বকসেনকে চতুর্ভুজ এবং শঙ্খ ও পদ্ম ধারী বলে উল্লেখ করেছে। অন্য একটি উদাহরণে, তিনি একটি তলোয়ার এবং একটি গদা ধারণ করেন,পীত বসন পরিহিত, মুখমণ্ডল দুই চক্ষু, দাড়ি এবং ভ্রু এবং চারটি দাঁত দ্বারা শোভিত। একটি স্তোত্রে বলা হয়েছে,  বিষ্বকসেন বিষ্ণুর সমস্ত বৈশিষ্ট্য অঙ্গে ধারণ করেন যেমন শ্রীবৎস চিহ্ন এবং অস্ত্র। তিরুমালা বেঙ্কটেশ্বর মন্দির-এর বিষ্বকসেন মূর্তিটির চারটি হাত রয়েছে। তার উপরের দুই হাতে শঙ্খ, সুদর্শন চক্র  এবং তার নীচে উরু পর্যন্ত প্রসারিত দুই হাতে রয়েছে গদা ও শক্তি।
সাহিত্য
বৃহদ্ভাগবতামৃত বৈকুন্ঠে বিষ্ণুর সেবায় বিশ্বক্ষেনের বর্ণনা দেওয়া হয়েছে : "শেষ, সুপর্ণ (গরুড়), বিষ্বকসেন আদি পার্ষদেরা ভগবানের সামনে দাঁড়িয়ে ছিলেন। ভক্তিভরে নতমস্তকে করজোড়ে তারা প্রভুর মহিমান্বিত স্তব গান করছিলেন।" গর্গ সংহিতা অনুসারে, বিষ্বকসেন অহোরাত্র বৈকুণ্ঠের উত্তর দ্বারা পাহারা দেয়। পুরাণ-এ উল্লেখ করা হয়েছে, সুগ্রীব(বানর সেনাবাহিনীর প্রধান) ত্রেতাযুগে বিষ্ণুর অবতার রামকে সাহায্য করেছিলেন। সুগ্রীব বিশ্বকসেনের অবতার ছিলেন।
বিশ্বক্সেনের নাম বেদ বা ধর্ম শাস্ত্রে দেখা যায় না। তবে পঞ্চরাত্র এবং অন্যান্য আগম গ্রন্থে তাঁর পূজার উল্লেখ পাওয়া যায়। বিশ্বকসেনকে পবিত্র আগম ধর্মশাস্ত্রের প্রতীক বলে বিশ্বাস করা হয়।
শ্রী বৈষ্ণবধর্ম সম্প্রদায়ের বারোজন আলবর সাধুদের কোনো না কোনো প্রকারে বিষ্ণুর অস্ত্র বা পার্ষদের প্রকাশ বা অংশ হিসেবে বিবেচনা করা হয়। আলবর সাধক নম্মালবরকে বিষ্বকসেনের অবতার হিসেবে বিবেচনা করা হয়। কবি ভট্ট তাঁর শ্রীরঙ্গরাজ স্তব-এ তানিয়ান বা শ্লোকে আচার্যদের প্রশংসা করেছেন। সেখানে বিশ্বক্ষেনের উদ্দেশ্যে তানিয়ান রয়েছে যার পরবর্তী অংশ তাঁকে উৎসর্গ করা হয়েছে। এখানে তাঁকে ঐতিহ্যবাহী শ্রী বৈষ্ণব গুরু পরম্পরা (গুরু ও শিষ্যদের উত্তরাধিকার) তালিকায় অন্তর্ভুক্ত করেছে যা শুরু হয়েছে বিষ্ণুর সহধর্মিণী লক্ষ্মী(শ্রী) থেকে। এতে শ্রী বৈষ্ণবধর্ম-এর উপর পঞ্চরাত্র গ্রন্থের প্রভাব লক্ষ্য করা যায়।
কিংবদন্তি
এক পৌরাণিক কাহিনী মতে, বরুণ-এর পুত্র বিষ্বকসেন তিরুমালা-তে বেঙ্কটেশ্বর-এর কাছে প্রার্থনা করেছিলেন যাতে তিনি তার বাহিনীর সেনাপতির পদবী লাভ করতে পারেন।
কূর্মপুরাণ বৈকুন্ঠে অভিশপ্ত পুরুষ বা ভিক্ষুক ভিক্ষাটন (ভৈরবের একটি রূপ) রূপে দেবাদিদেব শিব-এর ভ্রমণের কথা উল্লেখ করে। একদা শিব ভিক্ষার আশায় বৈকুন্ঠে গমন করেন। সেই সময় বৈকুণ্ঠের দ্বার বিশ্বক্‌সেন পাহারা দিচ্ছিলেন। তিনি শিবকে চিনতে পারেননি। তাই তাঁকে প্রবেশ করতে দেননি। ভৈরব তার ভয়ঙ্কর পরিচারক কালবেগকে বিশ্বক্সেনের সাথে যুদ্ধ করার নির্দেশ দেন। তবে কালবেগ বিশ্বক্ষেনের কাছে পরাজিত হন। বিশ্বকসেন ভৈরবের প্রতি ধাবিত হওয়ার সাথে সাথে ভৈরব নিজেই তার ত্রিশূল দিয়ে বিশ্বক্সেনকে বধ করেন এবং তার মৃতদেহটি ত্রিশূলের উপর গেঁথে নেন। ভৈরবের এই রূপটি কঙ্কাল বা কঙ্কালমূর্তি ("কঙ্কালবিদ্ধ ত্রিশূল হস্তে শিবের যে মূর্তি") নামে বিখ্যাত।
পূজা
বিষ্ককসেন বৈখানস শ্রী বৈষ্ণবধর্ম সম্প্রদায়ের একটি গুরুত্বপূর্ণ স্থান জুড়ে আছেন। শ্রীবৈষ্ণবধর্ম বিষ্ণুর প্রতি উৎসর্গীকৃত একটি সম্প্রদায়। যে কোনও আচার বা অনুষ্ঠান বিষ্বকসেনের পূজা দিয়ে শুরু হয়। বিষ্ণুর সেনাবাহিনীর প্রধান সেনাপতিরূপে তিনি আচার বা কার্যকে বাধা এবং কু-প্রভাব থেকে রক্ষা করেন বলে বিশ্বাস করা হয়। এই ভূমিকাটি গণেশ-এর মতোই।গণেশ সাধারণত হিন্দুধর্মের প্রথম পূজিত দেবতা। বিশেষ করে শৈব ঐতিহ্য দেবতা শিবকে উৎসর্গীকৃত যেখানে গণেশের পূজা করা হয়।
শ্রী বৈষ্ণবধর্ম-এ বিষ্বক্সেনকে "কঠিন বাধা দূরকারী" এবং চন্দ্রের মতো উজ্জ্বল দেহধারী হিসাবে বর্ণনা করা হয়েছে। রামানুজ বলেছেন, বৈষ্ণবধর্মে কার্তিক ও গণেশ-এর পরিবর্তে বিষ্বকসেনের পূজা করা হয়।
তানিয়ান (স্তবগানে) ভট্টর বিশ্বক্সেণকে বিষ্ণু ও লক্ষ্মীর কার্যে সাহায্যকারী ও "চিৎ" ও অচিৎ দায়িত্ব পালনকারী হিসেবে আহ্বান করেছেন। অপর একটি স্তোত্রে, ভট্টর বিশ্বকসেন এবং তাঁর স্ত্রী সূত্রবতীর কাছে করে সুখ প্রার্থনা করেছেন।
মন্ত্র ও মুদ্রা
লক্ষ্মী তন্ত্র -এ বিশ্বক্ষেনের উপাসনার বর্ণনা আছে। তাঁর মন্ত্র হলো ওঁ হ্রাং বৌং জ্ঞানদায় নমঃ । ভক্তের উচিত উত্তর দিকে বিশ্বকসেনকে স্থাপন করা। বিষ্ণুকে শস্য নিবেদন করার আগে বিশ্বকসেণকে তাঁর যথাযথ মন্ত্র দিয়ে পূজা করতে বলা হয়েছে। শস্য নৈবেদ্য এবং উৎসর্গের অর্ঘ্য হিসেবে ব্যবহার করা হয় । বিশ্বকসেনকে আচার-অনুষ্ঠানে আহ্বান করা ছাড়াও প্রধান পুরোহিত অঙ্গ মন্ত্র পাঠ করন। অঙ্গ' মানে "শরীর" এবং "মন্ত্র" হল স্তোত্র"।মন্ত্র উচ্চারণযোগে  হস্ত মুদ্রা'' (হাতের অঙ্গভঙ্গি) করে ন্যাস করা হয়। পূজার শুরুতে বিশ্বক্সেনের নিম্নরূপ অঙ্গ-মন্ত্রগুলি উচ্চারণ করা হয়: ।
"ওঁ হ্রাং হৃদয়ায় নমঃ (তোমার হৃদয়কে নমস্কার ) ওঁ হ্রীং শিরস স্বাহা (মস্তককে নমস্কার) ওঁ হ্রীং শিখায়ৈ বৌষট্ (শিখার ন্যাস করতে বলা হচ্ছে) ওঁ হ্রৈং হবিচকেয় হুম্ (কেশ ন্যাস করো ) ওঁ হ্রৌং নেত্রায় বৌষট্ (চক্ষু ন্যাস করো) ওঁ হ্রাঃ অস্ত্রায় ফট্ (অস্ত্র দ্বারা সাজাও)
বিশ্বকসেন মন্ত্রমুদ্রা নিম্নরূপ নিয়মে ব্যক্তিকে সমস্ত মানব বন্ধন থেকে মুক্ত হতে সক্ষম করবেঃ
কনিষ্ঠাঙ্গুলির সাথে বাম হাতের তিনটি আঙুল বাম হাতের তালুতে ভাঁজ করতে হবে, তর্জনীটি বৃদ্ধাঙ্গুলির পিছনে রাখতে হবে। ডান হাতের তিনটি আঙুল, বাম হাতের তালুতে ভাঁজ করতে হয়। তারপর হাতটি নাসারন্ধ্রের পাশে রাখতে হয়। তারপর তর্জনীটি দ্বিগুণ করে বৃদ্ধাঙ্গুষ্ঠের উপরে রাখতে হয়। তারপর ডান হাত উর্ধ্বে তুলতে হয় চক্র নিক্ষেপের মুদ্রা দেখানোর জন্য। এই মুদ্রা অভ্যাসকারী ব্যক্তি মানব বন্ধন থেকে মুক্তি পান।
মন্দির সংস্কৃতি
তিরুমালা ভেঙ্কটেশ্বর মন্দিরে (বৈখানস ঐতিহ্য অনুসরণকারী) যে কোনো মন্দিরের উৎসবের পূর্বে বিশ্বক্সেনের পূজা করা হয়। বিশ্বক্সেনের মন্দিরটি মূল মন্দিরের উত্তর দিকে মুকোটি প্রদক্ষিণমে ('প্রদক্ষিণম্' অর্থ ঘড়ির কাঁটার মতো পরিক্রমা করা) অবস্থিত। বেঙ্কটেশ্বর (বিষ্ণুর একটি রূপ) এর কেন্দ্রীয় মূর্তিকে পুষ্প ও মাল্য (নির্মাল্য) অর্পণ করা হয়। তারপর তা বিশ্বকসেন মূর্তিকে প্রদান করা হয়। মন্দিরের উৎসব ব্রহ্মোৎসবম্ বিশ্বক্সেনের পূজা দিয়ে শুরু হয় এবং তার ব্রোঞ্জের মূর্তিটি মন্দিরের চারপাশে শোভাযাত্রায় নিয়ে যাওয়া হয়। বিশ্বাস করা হয়, বিশ্বকসেন উৎসব তত্ত্বাবধান ও নিশ্চিত করেন যাতে সুষ্ঠুভাবে মন্দির উৎসব সম্পন্ন হয়।
মন্দিরদ্বার বন্ধ করার আগে বিষ্ণুর মূল উৎসব মূর্তিটির প্রসাদম্ বিশ্বক্সেনের কাছে পূজা নিবেদন করতে হয়। এই আচারটি পঞ্চরাত্র ঐতিহ্যের অন্তর্গত। কুরেশ স্বামী বলেছেন, বিশ্বক্সেন তার প্রভুর আহারের অবশিষ্টাংশ ভক্ষণের আগ্রহ প্রকাশ করেন।প্রভু তার ইচ্ছে অনুমোদন করেন।